OpenLLM-France/wikimedia huggingface dataset:
# Callionymus gardineri

Callionymus gardineri és una espècie de peix de la família dels cal·lionímids i de l'ordre dels cipriniformes que es troba a Sud-àfrica.

## Referències

* ↑ FishBase (anglès)

## Bibliografia

* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ahor (ciutat)

Ahor (de vegades també Ahore, hindi आहोर) és un poble del districte de Jalore al Rajasthan a 17 km as l'est de Jalore, capital del tahsil del mateix amb 54 gram panchayats, situada a 25° 22′ N, 72° 47′ E﻿ / ﻿25.367°N,72.783°E﻿ / 25.367; 72.783. Segons el cens del 2001 tenia 14.623 habitants.
Fou capital del principat d'Ahor. La ciutat és notable per les restes jainistes.

## Referències

* ↑ Provisional Population Statistics 2011
* Wikipèdia en anglès
# Caille

«Calle, La Caille o Lacaille» té aquests significats:
* Caille(francès) o Calha (occità), municipi al departament dels Alps Marítims (regió de Provença – Alps – Costa Blava)
* La Caille (cràter), cràter d'impacte localitzat a les irregulars terres altes del sud lunar
* Lacaille 8760, estrella nana vermella a la constel·lació del Microscopi
* Pont de la Caille, ponts a la carretera que uneix Cruseilles i Allonzier-la-Caille, sobre el riu Les Usses a l'Alta Savoia
* Nicolas Louis de Lacaille (Rumigny, Ardenes, 1713 - París, 1762), astrònom francès
* Gisèle Caille, ciclista francesa que combinava la carretera amb la pista
# Barranc de Figuerola

Barranc de Figuerola és el nom dels següents llocs:
# Tu be-Av

El Tu be-Av (hebreu: טו באב, el dia quinze del mes d'Av) és una festivitat jueva, es considera la festa de l'amor (en hebreu: חג אהבה, Hag Ahava), és un bon dia per celebrar casaments, noces, compromisos, i per demanar matrimoni, és el dia dels enamorats a l'Estat d'Israel, de manera molt semblant al Dia de Sant Valentí en altres països.

## Importància històrica

Segons la Mixnà, el Tu be-Av era una festivitat alegre en els dies del Temple de Jerusalem, ja que marcava el començament de la collita del raïm, en aquesta data, les noies solteres de Jerusalem, vestides de blanc, anaven a ballar a les vinyes (Taanit 4:8), la Mixnà diu que els dies més feliços per als jueus eren les festes de Tu be-Av i el dia de Yom Kippur.
Diverses raons per celebrar la festivitat de Tu be-Av són citats pels comentaristes del Talmud babilònic:
Mentre que els jueus vagaren al desert durant quaranta anys, les òrfenes sense germans només podien casar-se dins de la seva tribu, per evitar que les terres que havien heretat els seus pares a la Terra d'Israel passesin a altres tribus. El quinze d'Av de l'any quaranta, aquesta prohibició es va aixecar.
Els que van estar vivint al desert durant quaranta anys, i tenien prohibit entrar al país de Canaan, jà que havien comès el pecat del vedell d'or, quan va arribar el dia quinze del mes d'Av, llavors van saber que Adonai els havia perdonat, i que podien entrar a la Terra Promesa.
A la tribu de Benjamí se li va permetre casar-se amb les altres tribus després de l'incident de la concubina de Guibà (Jutges 19-21).
Les nits, tradicionalment el temps ideal per a estudi de la Torà, s'allarguen de nou després del solstici d'estiu, el que permet un estudi més llarg.

## Vegeu també

* Dia de Sant Valentí

## Referències

* 1 2 «myjewishlearning.com». Arxivat de l'original el 2013-07-18. [Consulta: 4 setembre 2013].
* 1 2 «aurora-israel.co.il». Arxivat de l'original el 2014-01-02. [Consulta: 4 setembre 2013].
* ↑ halakhah.com
* ↑ «virtualjerusalem.com». Arxivat de l'original el 2013-11-14. [Consulta: 4 setembre 2013].
* ↑ «on1foot.org». Arxivat de l'original el 2016-03-03. [Consulta: 4 setembre 2013].
* ↑ ou.org
* ↑ halakhah.com
* ↑ «myjewishlearning.com». Arxivat de l'original el 2013-09-23. [Consulta: 4 setembre 2013].
* ↑ biblegateway.com

## Enllaços externs

* Halakhah.com (anglès)
* Orthodox Union (anglès)
# Can Bota (Cassà de la Selva)

Can Bota és una obra del municipi de Cassà de la Selva (Gironès) inclosa en l'Inventari del Patrimoni Arquitectònic de Catalunya.

## Descripció

Es tracta d'una masia tradicional amb murs portant de pedra morterada, estructurat inicialment en tres crugies i planta quadrangular. Coberta amb teula a dues vessants. Presenta un porta dovellada de granit força primitiva i una finestra gòtica al primer pis, posteriorment transformada en balconera. Hi ha també un pou a prop de la casa amb abeuradors. Carreus de pedra de granit a les cantonades.

## Història

Hi va haver reformes posteriors (1735): ampliació del mas amb la construcció d'una torre a la seva banda esquerra i diferents construccions annexes a la façana posterior que configuren l'actual pati existent. Amb aquestes reformes s'obre una finestra amb carreus de pedra de Girona a la torre existent.

## Referències

* 1 2 «Can Bota». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 desembre 2015].
# Alsodes hugoi

Alsodes hugoi és una espècie de granota que viu a Xile.
Està amenaçada d'extinció per la pèrdua del seu hàbitat natural.

## Bibliografia

* Veloso, A., Núñez, H. & Formas, J. 2004. Alsodes hugoi. Llista Vermella d'Espècies Amenaçades de la UICN 2006. Accedit a 17 de gener de 2008
# Vítul

Vítul o Vitul (en llatí Vitulus) era un cognomen que usaven les gens Mamília i Vocònia. Podria ser una variant d'Italus igual que Turrinus era una variant de Tyrrhenus. No obstant els antic consideraven el nom equivalent a "vedell" que és l'etimologia més probable.
Alguns personatges destacats amb aquest cognom van ser:
* Luci Mamili Vítul o Luci Mamili Vitul, cònsol el 265 aC
* Quint Mamili Vítul o Quint Mamili Vitul, cònsol el 262 aC
* Gai Mamili Vítul o Gai Mamili Vitul, pontífex màxim el 209 aC i pretor el 208 aC

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1278.
# Barranc de la Molina (Conca de Dalt)

El barranc de la Molina és un barranc afluent de la Noguera Pallaresa. Discorre íntegrament pel terme de Conca de Dalt, al Pallars Jussà, però neix a l'antic terme d'Hortoneda de la Conca, i després davalla cap a l'antic municipi de Claverol. De fet, pel segon dels dos termes només hi fa uns quants metres. En el darrer tram fa de límit occidental de l'antiga Quadra de Llania.
Es forma en el fons de la vall al nord del poble d'Hortoneda, prop de la masia de la Molina, a la qual deu el nom. La formen el barranc de la Masia, que baixa del sud-est, la llau dels Pastors, que prové del sud, i la llau del Rebollar, del sud-oest. Neix de l'ample circ que s'estén del Roc de Santa (oest) al poble d'Hortoneda (est), i té l'antiga quadra de Llania al costat de llevant. El Pas del Bosc de Llania és a la meitat del seu recorregut, al lloc on li arriba per la dreta la llau de l'Obaga de Teresa.
S'aboca en la Noguera Pallaresa a la presa de Sossís, prop de la casa vella de Llania, dins de l'antic terme de Claverol.

## Enllaços externs

* Institut Cartogràfic de Catalunya
# Ualabi de Brown

El ualabi de Brown (Thylogale browni) és una espècie de marsupial de la família dels macropòdids. Viu a Indonèsia i Papua Nova Guinea. El seu hàbitat natural són els boscos secs tropicals o subtropicals, sabanes seques, matollars secs tropicals o subtropicals i herbassars secs de plana tropicals o subtropicals. Està amenaçat per la pèrdua d'hàbitat.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 69. ISBN 0-801-88221-4. (anglès)
* ↑ Leary, T.; Seri, L.; Flannery, T.; Wright, D.; Hamilton, S.; Helgen, K.; Singadan, R.; Menzies, J.; Allison, A.; James, R. Thylogale browni. UICN 2008. Llista Vermella d'espècies amenaçades de la UICN, edició 2008, consultada el 29 desembre 2008.
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Awamori

Awamori (en japonès: 泡盛) és una beguda alcohòlica originària d'Okinawa, Japó. Feta a base d'arròs, és destil·lada (com el shōchū).
L'awamori típicament té un grau alcohòlic de 30–43%. S'envelleix per a augmentar-ne el gust i la maduresa. Algunes marques com Hanazake arriben al 60% de grau alcohòlic.
La manera més popular de prendre'l és amb aigua i gel, però també es beu sol i en còctels.
Abans d'abril de 1983 l'awamori era etiquetat com un shochu de segona classe. Es diferencia d'aquest en el fet que és fet a l'estil tailandès (amb arròs llarg de la mena 'indica') i perquè s'utilitza un ferment particular.

## Fonts

* Okinawa Prefectural Government, "Awamori", Okinawa: Cultural Promotion Division, Okinawa Tourism and Cultural Affairs Bureau, 1996.
# Can Boter (Sant Feliu de Buixalleu)

Can Boter és una masia de Sant Feliu de Buixalleu (Selva) inclosa a l'Inventari del Patrimoni Arquitectònic de Catalunya.

## Descripció

Masia aïllada, situada a Grions, i orientada al sud.
Consta de planta baixa i pis, i està coberta per un teulat desigual a doble vessant.
A la planta baixa hi ha la porta d'entrada, protegida per un porxo cobert amb teula àrab, amb una finestra a cada costat, i un portal d'entrada al garatge. Totes les obertures són en arc de llinda, fets en maó disposats en sardinell, excepte la llinda de la porta del garatge que està feta amb una llinda en formigó.
El pis té cinc finestres, en arc de llinda, també amb maó col·locat en sardinell.
La façana és de paredat rústic.

## Història

No es coneix cap referència històrica sobre la masia, tot i que la família que n'és propietària tenen coneixement oral de l'existència de la mateixa en època carlina (segle xix).

## Referències

* 1 2 3 4 5 6 «Can Boter». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 setembre 2017].
# Alsodes

Alsodes és un gènere de granotes de la família Leptodactylidae oriünda de l'Argentina i Xile. És el gènere de granotes més ric en espècies de la Patagònia. S'ha encunyat el nom comú granotes de pit espinós.

## Descripció

La característica d'aquest gènere és que durant l'època reproductiva, els mascles adults tenen estructures espinoses als dits i taques espinoses arrodonides al pit. La cria té lloc en rierols de gran cota i els capgròss tenen desenvolupament, inclosa l'hivernada sota coberta de gel.

## Referències

* ↑ Frost, Darrel R.. «amnh.org/vz/herpetology/amphibia/Amphibia/Anura/Alsodidae/Alsodes Alsodes Bell, 1843». Amphibian Species of the World: an Referència en línia. Versió 6.0. Museu Americà d'Història Natural, 2016.
* ↑ ; Nuñez; Basso «Relacions filogenètiques d'una radiació de granota patagònica, el clade Alsodes + Eupsophus (Anura: Alsodidae), amb comentaris sobre la suposada parafília d'Eupsophus». . DOI: 10.1111/j.1096-0031.2012.00417.x.
* ↑ Frank i Ramus, 1995, Compl. Guia Científica. Noms comuns Amph. Rept. Món: 70
* ↑ Cuevas, C. C. . DOI: 10.1163/1568538053693288.
* ↑ Vitt, Laurie J.; Caldwell, Janalee P. Herpeology: An Introductory Biology of Amphibians and Reptiles. 4th. Academic Press, 2014, p. 491.

## Enllaços externs

* IUCN (anglès)
# Bulanovka

Bulanovka - Булановка (rus) - és un poble de l'óblast de Bélgorod, a Rússia. El 2010 tenia 673 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# W altanie

W altanie (lit. ‘A la glorieta’) és una pintura a l'oli creada pel pintor polonès Aleksander Gierymski, que pertanyia al realisme, el 1882. S'exposa al Museu Nacional de Varsòvia.

## Descripció

L'obra mostra una reunió social d'un grup d'aristòcrates vestits com del segle xviii, i té lloc un dia d'estiu en un jardí. Quatre individus conversen al centre de la pintura, al voltant d'una taula, i un altre se'ls mira dempeus a la vora. A la taula, hi ha estovalles blanques, tasses i un decantador mig ple de vi. El fons consisteix en un emparrat a la dreta i arbres amb un altre grup de gent al voltant d'una taula a l'esquerra. A la cantonada inferior esquerra, un home s'ajup per a acostar-se a una font disposada al costat de moltes torretes. La pintura es compon de colors clars i intensos —en poques paraules, vius— que generen la sensació d'una atmosfera bonica en una jornada calorosa a l'estiu.

## Anàlisi

W altanie va ser pintat per Gierymski el 1882 després d'una estada de l'autor a Roma i és considerat un abordatge a l'impressionisme. Va ser la manera que va trobar de protestar contra l'associació de la seva producció artística amb la representació de la vida dels pobres, cosa que caracteritzava les seves primeres pintures. Volia fer palès als crítics que l'expressió artística a través de tècniques realistes pot retratar tota mena d'escenes, fins i tot les de la vida de les classes altes. Va posar especial cura en els detalls i va decidir d'abillar-hi els personatges amb una indumentària elegant de la centúria anterior a tall de demostració de les seves habilitats. El treball de Gierymski és comparable al dels impressionistes francesos contemporanis, malgrat que encara no havia estat a París ni havia conegut aquella branca del moviment.

## Referències

* ↑ «Historia jednego obrazu. „W altanie” – Aleksander Gierymski» (en polonès).
* ↑ «Aleksander Gierymski, "W altanie"» (en polonès).
* ↑ «Dlaczego Aleksander Gierymski pociął pierwszą wersję obrazu „Altana”? A może nigdy nie było dwóch „Altan”…» (en polonès).
* ↑ «Aleksander Gierymski Info». .
* ↑ «The Poet of Light in Warsaw». . «Còpia arxivada». Arxivat de l'original el 2018-11-24. [Consulta: 22 agost 2022].
# Bart van der Leck

Bart van der Leck (Utrecht, 26 de novembre de 1876 - Blaricum, 13 de novembre de 1958) va ser un pintor, dissenyador i ceramista neerlandès, pertanyent al neoplasticisme. Amb Theo van Doesburg i Piet Mondrian va fundar el moviment artístic De Stijl.
Fill d'un pintor de brotxa grossa, va començar la seva carrera aprenent a fer vidrieres de colors en un taller d'Utrecht. Un exemple de la seva obra de vidrieres tardana està en el Museu Kröller-Müller de Hoge Veluwe, Països Baixos.
Després de conèixer a Mondrian i van Doesburg i haver fundat el moviment Stijl amb ells, el seu estil es va tornar completament abstracte, com el de Mondrian. Però aviat va començar a estar en desacord amb Mondrian i va tornar a realitzar quadres gairebé abstractes, basats en imatges reals. La seva pintura Tríptic és un exemple, en el qual va transformar esbossos d'una mina a Espanya en formes que semblaven abstractes. Quan treballava en la mansió St Hubertus, va pintar De Ruiter (el Genet).
El 1919-1920 va crear el disseny interior de Jachtslot St Hubertus i també el de la finca Hoge Veluwe. Jachtslot St Hubertus va ser dissenyat per Berlage. El 1930 va rebre l'encàrrec de Jo de Leeuw de dissenyar els interiors, aparadors, imatge corporativa i publicitat per als seus grans magatzems. Per ells van der Leck va desenvolupar un tipus de llegra construït amb formes geomètricament rectilínies. El 1941, va dissenyar un tipus de lletra basat en aquest alfabet per a la revista d'avantguarda Flax. La font van der Leck fou un ressorgiment digital dels tipus, realitzat per David Quary i Freda Sack de The Foundry, i es va llançar el 1994.

## Referències

* Haley, Allen. Type: Hot Designers Make Cool Fonts. Rockport Publishers Inc, Gloucester; 1998. ISBN 1-56496-317-9.
* Hoek, Els, Marleen Blokhuis, Ingrid Goovaerts, Natalie Kamphuys, et al. Theo Van Doesburg: Oeuvre Catalogus. Centraal Museum: 2000. ISBN 90-6868-255-5.
* Toos van Kooten (ed.). Bart van der Leck. Rijksmuseum Kröller-Müller, Otterlo, 1994 (en neerlandès).
# Ualabi boscà gros

El ualabi boscà gros (Dorcopsis hageni) és una espècie de marsupial de la família dels macropòdids. Viu a Indonèsia i Papua Nova Guinea.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 61. ISBN 0-801-88221-4. (anglès)
* ↑ Wright, D.; Singadan, R.; Seri, L.; Allison, A.; James, R.; Flannery, T.; Aplin, K.; Dickman, C.; Salas, L. Dorcopsis hageni. UICN 2008. Llista Vermella d'espècies amenaçades de la UICN, edició 2008, consultada el 28 desembre 2008.
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Bandera de Calonge de Segarra

La bandera oficial de Calonge de Segarra té la següent descripció:
    Bandera apaïsada, de proporcions dos d'alt per tres de llarg, vermella, amb la custòdia groga i l'hòstia blanca de l'escut, d'alçària 9/11 de la del drap i amplària 3/11 de la llargària del mateix drap, centrada a 7/22 de la vora de l'asta.
Va ser aprovada el 26 de gener de 2006 i publicada en el DOGC el 16 de febrer del mateix any amb el número 4574.

## Vegeu també

* Escuts i banderes de l'Anoia

## Referències

* ↑ «RESOLUCIÓ GAP/284/2006, de 26 de gener, per la qual es dóna conformitat a l'adopció de la bandera del municipi de Calonge de Segarra.» (pdf). DOGC num.4574, 16-02-2006. [Consulta: 24 juliol 2010].
# Cantó de Saint-Lô-Est

El cantó de Saint-Lô-Est és un cantó francès del departament de la Manche, situat al districte de Saint-Lô. Té 5 municipis i el cap es Saint-Lô.

## Municipis

* La Barre-de-Semilly
* Baudre
* La Luzerne
* Saint-Lô
* Sainte-Suzanne-sur-Vire

## Història

Llista dels consellers generals successius :
| Data d'elecció | Identitat | Partit |
| 1982-1988 | René Lebrun | UDF |
| 1988-2001 | Michel Levilly | PS |
| 2001-2007 | Michel Lelandais | UDF, després MoDem |
| 2007-2008 | Claude Ginard | Divers droite |
| 2008- | Christine Le Coz | PS |
| les dades anteriors no són pas conegudes ||||
# Alsodes gargola

Alsodes gargola és una espècie de granota que viu a l'Argentina i, possiblement també, a Xile.

## Bibliografia

* Lavilla, E., Úbeda, C., Basso, N. & Blotto, B. 2004. Alsodes gargola. Llista Vermella d'Espècies Amenaçades de la UICN 2006. Accedit a 17 de gener de 2008.
# Bularc

Bularc (Bularchus) fou un antic pintor de l'Àsia Menor, del regne de Lídia.
Va fer una pintura representant la derrota dels magnesis suposadament per encàrrec de Candaules rei de Lídia (segons Plini el Vell) i com a pagament el rei hauria —segons les fonts– cobert la superfície de l'obra d'or o pagat el pes de l'obre en or, el que molt probablement és exagerat. Com que Candaules vaq morir cap al final del segle viii aC (vers 720 aC i 716 aC) i la destrucció de Magnèsia (almenys l'única coneguda) va passar vers l'any 676 aC sota Ardis II, probablement la historia sobre Candaules és fictícia.

## Referències

* 1 2 Ihne, Wilhelm. «Bularchus». A: William Smith (ed.). A Dictionary of Greek and Roman biography and mythology (en anglès). Londres: John Murray, 1870.
* ↑ Ludlow, Miss. Manual of the Fine Arts, Critical and Historical: With an Introduction by D. Huntington, M.A. (en anglès). A. S. Barnes & Company, 1879, p. 54.
# Volta a Noruega 2024

La Volta a Noruega 2024, 13a edició de la Volta a Noruega, es va disputar entre el 23 i el 26 de maig de 2024 sobre un recorregut de 645 km repartits en quatre etapes. La cursa formava part del calendari de l'UCI ProSeries 2024, amb una categoria 2.Pro.
El vencedor final fou el francès Axel Laurance (Alpecin-Deceuninck), que s'imposà a Bart Lemmen (Team Visma-Lease a Bike) i Ådne Holter (Uno-X Mobility), segon i tercer respectivament.

## Equips

Disset equips van prendre part en aquesta edició de la Volta a Noruega: set UCI WorldTeams, sis UCI ProTeams, tres equips continentals i una selecció nacional.

## Etapes

| Etapa | Data | Ciutats d'etapa | type | Distància (km) | Desnivell (m) | Vencedor de l'etapa | Líder de la general |
| 1a etapa | 23 de maig | Voss – Voss | etapa de mitja muntanya | 142 | 2.398 m | Thibau Nys | Thibau Nys |
| 2a etapa | 24 de maig | Odda – Gullingen | etapa de mitja muntanya | 205 | 3.450 m | Axel Laurance | Axel Laurance |
| 3a etapa | 25 de maig | Sola – Egersund | etapa plana | 173 | 1.306 m | Jordi Meeus | Axel Laurance |
| 4a etapa | 26 de maig | Stavanger – Stavanger | etapa accidentada | 125 | 1.458 m | Alexander Kristoff | Axel Laurance |

### Etapa 1

Font: ProCyclingStats :
Font: ProCyclingStats :

### Etapa 2

Font: ProCyclingStats :
Font: ProCyclingStats :

### Etapa 3

Font: ProCyclingStats :
Font: ProCyclingStats :

### Etapa 4

Font: ProCyclingStats :

## Classificació final

Font: ProCyclingStats :

## Evolució de les classificacions

| Etapa | Vencedor | Classificació general | Classificació de la muntanya | Classificació dels joves | Classificació per equips |
| 1 | Thibau Nys | Thibau Nys | Eirik Vang Aas | Thibau Nys | Uno-X Mobility |
| 2 | Axel Laurance | Axel Laurance | Eirik Vang Aas | Mathias Vacek | Uno-X Mobility |
| 3 | Jordi Meeus | Axel Laurance | Eirik Vang Aas | Mathias Vacek | Uno-X Mobility |
| 4 | Alexander Kristoff | Axel Laurance | Eirik Vang Aas | Mathias Vacek | Uno-X Mobility |
| Classificacions finals | Classificacions finals | Axel Laurance | Eirik Vang Aas | Mathias Vacek | Uno-X Mobility |

## Referències

* 1 2 «Axel Laurence se proclama vencedor del Tour de Noruega, Alexander Kristoff gana la última etapa» (en spanish), 26-05-2024. [Consulta: 14 juny 2024].
* ↑ «2024»13thTour of Norway(2.Pro)». procyclingstats.com. [Consulta: 14 juny 2024].
* ↑ «Thibau Nys, primer líder del Tour de Noruega» (en spanish), 23-05-2024. [Consulta: 14 juny 2024].
* ↑ Molina, Israel. «2ª Tour Noruega: Axel Laurance, el más fuerte» (en castellà), 24-05-2024. [Consulta: 14 juny 2024].
* ↑ «Tour de Noruega: Jordi Meeus se lleva la tercera etapa, Axel Laurance sigue líder» (en spanish), 25-05-2024. [Consulta: 14 juny 2024].

## Enllaços externs

* Volta a Noruega 2024 - Lloc web oficial